ഗിന്നസ് ആൽവിൻ റോഷൻ

ഗിന്നസ് ആൽവിൻ റോഷൻ  Guinness Alwin Roshan (ജനനം 14 ഒക്ടോബർ 1992, കണ്ണൂർ, കേരളം, ഇന്ത്യ) ഒരു ഇന്ത്യൻ മജീഷ്യൻ മെന്റലിസ്റ്റും മാജിക് കാറ്റഗറിയിൽ ഇന്ത്യയിലെ ആദ്യത്തെ മൾട്ടിപ്പിൾ ഗിന്നസ് വേൾഡ് റെക്കോർഡ് ജേതാവുമാണ്. 19 വർഷത്തിലധികമായി അദ്ദേഹം മാജിക്കിലും മെന്റലിസത്തിലും പ്രവർത്തിച്ചു വരുന്നു.

 ജീവിതരേഖ 
1992 ഒക്ടോബർ പതിനാലാം തീയതി കേരളത്തിലെ കണ്ണൂർ ജില്ലയിൽ സോളമൻ ഡേവിഡ് മാർക്കിന്റെയും അനിത മേലെപാട്‌ന്റെയും മകനായി ജനിച്ചു. എട്ടാം വയസ്സിൽ മാജിക്കിനോടുള്ള ആകർഷണം ആരംഭിച്ചു.

2004 മുതൽ 2006 വരെ വിവിധ പുസ്തകങ്ങളിലൂടെ സ്വയം മാജിക് പഠിച്ചു. 2005-ൽ ആദ്യമായി വേദിയിൽ മാജിക് അവതരിപ്പിച്ചു. തുടർന്ന് 2007-ൽ തിരുവനന്തപുരം മാജിക് അക്കാദമിയിൽ (Magic Academy, Thiruvananthapuram) ശാസ്ത്രീയമായി മാജിക് പരിശീലനം നേടി.

മാജിക് രംഗത്ത് പതിനൊന്ന് വയസ്സുമുതൽ പ്രവർത്തിച്ചു വരികയായിട്ടുള്ള ആൽവിൻ റോഷൻ, 19 വർഷത്തിലേറെയായി രാജ്യത്തിനകത്തു  നിരവധി വേദികളിൽ മാജിക് ഷോകൾ അവതരിപ്പിച്ചു. കുട്ടികളുടെ പരിപാടികൾ, സ്കൂൾ ഷോകൾ, കോർപ്പറേറ്റ് ഇവന്റുകൾ, ട്രേഡ് ഷോകൾ, ഫെസ്റ്റുകൾ തുടങ്ങിയവയിൽ അദ്ദേഹം സ്ഥിരമായി മാജിക് അവതരിപ്പിക്കുന്നു.

“മജീഷ്യൻ ഗിന്നസ് ആൽവിൻ റോഷൻ” എന്ന പേരിൽ അറിയപ്പെടുന്ന ഇദ്ദേഹം ഗിന്നസ് വേൾഡ് റെക്കോർഡുകൾ ഒന്നിലധികം സ്വന്തമാക്കി രാജ്യാന്തര തലത്തിൽ ശ്രദ്ധ നേടി.

മാജിക് രംഗത്തെ സംഭാവനകൾക്ക് 2025-ൽ ട്രേതായുഗ് ഫൗണ്ടേഷൻ നൽകുന്ന നാഷണൽ വീർ രത്ന് അവാർഡ് ലഭിച്ചു.

ഇദ്ദേഹം നിലവിൽ ഗിന്നസ് റെക്കോർഡ് ഹോൾഡേഴ്സ് അസോസിയേഷന്റെ നാഷണൽ ട്രഷറർ ആയി, കൂടാതെ മലയാളി മജീഷ്യൻ അസോസിയേഷന്റെ  സംസ്ഥാന എക്സിക്യൂട്ടീവ് മെമ്പറും കണ്ണൂർ ജില്ലാ സെക്രട്ടറിയുമാണ്.

അദ്ദേഹം “മാജിക് മെന്റലിസം: ഒരു പഠനം” എന്ന പുസ്തകം തയ്യാറാക്കി വരുന്നു. കൂടാതെ മാജിക് പഠിക്കാൻ ആഗ്രഹിക്കുന്ന വിദ്യാർത്ഥികൾക്ക് ക്ലാസുകളും പരിശീലന പരിപാടികളും സംഘടിപ്പിക്കുന്നു.
 ഗിന്നസ് വേൾഡ് റെക്കോർഡുകൾ 
ആൽവിൻ റോഷൻ സ്വന്തമാക്കിയ ഗിന്നസ് വേൾഡ് റെക്കോർഡുകൾ:

 ഒരുമിനിറ്റിൽ ഏറ്റവും കൂടുതൽ മാച്ച്‌സ്റ്റിക്കുകൾ ടവറായി നിരത്തിയത് – 76 (2022)   Most matches stacked into a tower in one minute – 76 (2022)
 മൂന്നു മിനിറ്റിൽ ഏറ്റവും കൂടുതൽ സ്റ്റേജ് ഇല്യൂഷൻ ട്രിക്കുകൾ അവതരിപ്പിച്ചത് – 11 (2023)   Most stage illusion tricks performed in three minutes – 11 (2023) 
 കണ്ണ് കെട്ടി ഒരുമിനിറ്റിൽ ഏറ്റവും കൂടുതൽ മാജിക് ട്രിക്കുകൾ അവതരിപ്പിച്ചത് – 43 (2024)   Most magic tricks performed blindfolded in one minute – 43 (2024)
 ഒരുമിനിറ്റിൽ മൈൻഡ് കൺട്രോൾ ഇല്യൂഷനിലൂടെ ഏറ്റവും കൂടുതൽ കണ്ണടകൾ മറിച്ചത് – 21 (2025)   Most spectacles flipped during a mind-control illusion in one minute – 21 (2025)
 മൂന്നു മിനിറ്റിൽ ഏറ്റവും കൂടുതൽ സ്റ്റേജ് ഇല്യൂഷൻ ട്രിക്കുകൾ അവതരിപ്പിച്ചത് – 23 (2025)   Most stage illusion tricks performed in three minutes – 23 (2025)

 അവലംബം 

വർഗ്ഗം:ഗിന്നസ് റെക്കോഡ് ലഭിച്ച മലയാളികൾ
വർഗ്ഗം:ഗിന്നസ് റെക്കോഡ് ലഭിച്ചവർ
വർഗ്ഗം:ഗിന്നസ് വേൾഡ് റെക്കോർഡുകൾ
വർഗ്ഗം:ഗിന്നസ് പുസ്തകം
വർഗ്ഗം:ജാലവിദ്യക്കാർ
വർഗ്ഗം:കേരളത്തിൽ നിന്നുള്ള ജാലവിദ്യക്കാർ
വർഗ്ഗം:ഇന്ത്യൻ ജാലവിദ്യക്കാർ